Patirk

“PATIRK” JŪRŲ SKAUTAI NESKAUTAMS STOVYKLA 2023
2023-07-23 - 2023-07-29 | Trakeliai, Trakeliai, Birštono sav., Lithuania
VAIKŲ VASAROS STOVYKLA „JŪRŲ SKAUTAI NESKAUTAMS”

“Jūrų skautai neskautams” stovykla – tai savaitės nuotykis ir susipažinimas su jūrų skautais. Jūrų skautai išsiskiria savo tradicijomis, programa ir patirtimi vandenyje. Mūsų stovyklose be bazinių skautiškų žinių, vaikus ruošiame saugiam susitikimui su vandeniu: susipažįstame su įvairiomis gelbėjimosi priemonėmis, plaustais ir baidarėmis. Naudodami jau daugiau nei 100 metų gyvuojančią skautų metodiką bei patirtį vandenyje, žingsnis po žingsnio plečiame vaikų komforto ribas ir patyrimą. Vaikai įgyja daugiau pasitikėjimo savimi ir savarankiškėja. Stovyklose kartu su 8-10 vaikų grupele visur dalyvauja bent vienas patyręs jūrų skautų vadovas. Programos metu mokysimės statyti skautiškus įrenginius iš medžio ir virvių, įsirengsime pastovykles. Turėsime linksmus ir įdomius skautiškus mokymus: kaip užkurti laužą ir pasigaminti valgį, saugiai naudoti peilį, suteikti pirmąją pagalbą ir nepasimesti kritinėse situacijose, kaip saugiai elgtis vandenyje, prisipūsti ir saugiai plaukti plaustu, orientuotis ir nepasimesti gamtoje. Visą įgytą patirtį pritaikysime praktiškai. Mūsų laukia dienos žygiai vandeniu ir sausuma, maisto gamyba lauko sąlygomis, šaudymas iš lankų, išgyvenimas gamtoje, orientavimasis gamtoje, mazgų rišimas, baidarių, kanojų, Vikingų valties, irklenčių irklavimas ir kt.. Tai kupinas nuotykių skautiškas pasaulis, su legendomis, strateginiais ir komandiniais žaidimais, vakarine programa prie laužo ir kitomis skautiškomis staigmenomis. Į šią kupiną nuotykių ir patirčių savaitę kviečiame ir tave!
Vieta: Birštono sav. Trakeliai
Data: 2023 m. liepos 23 d. – liepos 29 d.
Dalyviai: 8 – 16 metų vaikai
Kaina: 260 Eur. – vienam stovyklautojui
240 Eur. – 2 vaikams ar daugiau iš vienos šeimos.

245 Eur. – registruojant grupę (4 ir daugiau)
Į STOVYKLOS KELIALAPIO KAINĄ ĮSKAIČIUOTA:

7 dienų stovyklos programa
Profesionalūs vadovai ir savanoriai atskiroms 10-12 vaikų grupėms
Veiklų instruktoriai
Maitinimas keturis kartus per dieną visos stovyklos metu
Stovyklavietė su savo infrastruktūra: elektra, lauko dušai, biotualetai, lauko virtuvė, didelė palapinė stovyklos programai ar pasislėpimui nuo lietaus, žaidimų bei aktyvių veiklų erdvės, tvenkinys, tinklinio aikštelė, pavėsinė, šalia teka upė “Nemunas”
Stovyklos programa bei inventorius: baidarės, kanojos, irklentės, Vikingų valtis „Žaltys”, saugaus plaukiojimo priemonės, alpinizmo inventorius, išgyvenimo gamtoje priemonės, šaudymo iš lankų inventorius ir kt.

Į STOVYKLOS KELIALAPIO KAINĄ NEĮSKAIČIUOTA:

Asmeninis stovyklavimo inventorius: Miegmaišis, kilimėlis, palapinė (yra galimybė išsinuomuoti)
Atvežimas/parvežimas.
Stovyklautojas turi atsivežti asmeninius indus (plastikinius arba metalinius) ir įrankius.

STOVYKLOS DIENOTVARKĖ

08:00 – Keliamės, mankšta, prausimasis
08:45 – Rikiuotė
09:00 – Pusryčiai
10:00 – RYTINĖ PROGRAMA
13:00 – Pietūs, poilsis, laikas grupelėse, maudymasis
15:00 – POPIETINĖ PROGRAMA
18:00 – Rikiuotė, vakarienė, poilsis, pasiruošimas vakaro programai
20:00 – VAKARINĖ PROGRAMA
22:00 – Naktipiečiai, dienos aptarimas prie laužo, pasiruošimas miegui
23:00 – Tyla

KITA SVARBI INFORMACIJA

Atlikus registraciją, elektroniniu paštu automatiškai gausite stovyklos dokumentus bei kitą svarbią informaciją.
Jei jūsų vaikas nori dalyvauti, bet yra 1 metais jaunesnis arba vyresnis nei nurodyta stovyklos amžiaus grupė, susisiekite su mumis

Patirk stovyklų atmintinė (atidaryti)

REGISTRUOKIS
